pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คณะที่ปรึกษากิตติมศักดิ์ด้านการลงทุน เข้าเยี่ยมคารวะนายกรัฐมนตรี
วันพฤหัสบดีที่ 16 กุมภาพันธ์ 2560
คณะที่ปรึกษากิตติมศักดิ์ด้านการลงทุน เข้าเยี่ยมคารวะนายกรัฐมนตรี
คณะที่ปรึกษากิตติมศักดิ์ด้านการลงทุน เข้าเยี่ยมคารวะนายกรัฐมนตรี
วันนี้ (16 ก.พ. 2560) เวลา 14.30 น. ณ ตึกสันติไมตรี ทําเนียบรัฐบาล คณะที่ปรึกษากิตติมศักดิ์ด้านการลงทุน (Honorary Investment Advisor: HIA) จํานวน 34 คน เข้าเยี่ยมคารวะพลเอกประยุทธ์ จันทร์โอชา นายกรัฐมนตรี
พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรี ในนามของรัฐบาล กล่าวต้อนรับคณะที่ปรึกษากิตติมศักดิ์ด้านการลงทุน โดยยินดีที่ทราบว่า ผลการประชุมที่ปรึกษากิตติมศักดิ์ด้านการลงทุน ครั้งที่ 2 เช้านี้มีการแลกเปลี่ยนข้อคิดเห็นที่เป็นประโยชน์ต่อทิศทางการพัฒนาเศรษฐกิจไทย รวมถึงมีแนวทางการปรับปรุงบรรยากาศการลงทุนของไทยให้ดีขึ้น ซึ่งรัฐบาลพร้อมนํามาปรับใช้ในการปฏิบัติงานต่อไป
นายกรัฐมนตรียังได้กล่าวขอบคุณคณะที่ปรึกษาที่เชื่อมั่นลงทุนในประเทศไทยมาโดยตลอด พร้อมย้ําว่ารัฐบาลเปิดรับการลงทุนจากต่างประเทศ รวมทั้งได้ดําเนินการปรับปรุงสภาพแวดล้อมด้านการลงทุน และดําเนินมาตรการทุกอย่างด้วยความโปร่งใส มุ่งมั่นลดปัญหาอุปสรรค ทั้งนี้รัฐบาลเชื่อว่า การลงทุนจากต่างประเทศเป็นปัจจัยสําคัญในการขับเคลื่อนเศรษฐกิจไทย โดยเฉพาะอย่างยิ่งในการเสริมสร้างขีดความสามารถทางเทคโนโลยีและนวัตกรรมของไทย
ทั้งนี้ ไทยมุ่งมั่นพัฒนาเศรษฐกิจให้เติบโตอย่างมีคุณภาพและยั่งยืน โดยรัฐบาลกําลังเร่งดําเนินการปฏิรูปเศรษฐกิจอย่างจริงจัง และยกระดับความสามารถในการแข่งขันของประเทศ ซึ่งการปฏิรูปเศรษฐกิจของไทยนี้ รัฐบาลตระหนักถึงความสําคัญและความร่วมมือจากทุกภาคส่วน โดยเฉพาะการลงทุนของภาคเอกชนทั้งจากในประเทศและต่างประเทศ ภาคเอกชนมีส่วนสาคัญยิ่งในการขับเคลื่อนการปฏิรูปเศรษฐกิจของไทย โดยนายกรัฐมนตรีได้กล่าวเชิญ HIA ให้เข้ามาร่วมลงทุนในกิจการที่เป็นอุตสาหกรรมเป้าหมาย หรือลงทุนต่อยอดในอุตสาหกรรมที่ได้ลงทุนอยู่แล้ว โดยการใช้เทคโนโลยี นวัตกรรม และความคิดสร้างสรรค์ให้มากขึ้น รวมถึงการวิจัยและพัฒนา ในสาขาต่างๆ ซึ่งแต่ละบริษัทมีความเชี่ยวชาญอยู่แล้ว
นอกจากนี้ รัฐบาลยังเล็งเห็นถึงความสําคัญของการพัฒนาทรัพยากรมนุษย์ ทั้งการถ่ายทอดเทคโนโลยี หรือการฝึกอบรม เพื่อเพิ่มความรู้และประสบการณ์ อันจะนําไปสู่การส่งเสริมศักยภาพด้านความสามารถในการแข่งขันของแต่ละบริษัทเอง รวมถึงต่อเศรษฐกิจของประเทศไทยด้วย
ในตอนท้าย นายกรัฐมนตรีกล่าวว่า นักลงทุนต่างชาติจากทุกภูมิภาคเป็นส่วนหนึ่งที่ช่วยพัฒนาเศรษฐกิจไทยให้สามารถพัฒนามาได้จนถึงปัจจุบัน โดยเฉพาะในช่วง 50 ปีที่ผ่านมาที่อุตสาหกรรมไทยรุดหน้าเป็นอย่างมาก ซึ่งนายกรัฐมนตรีหวังว่า ขณะนี้ซึ่งเป็นช่วงเวลาการปฏิรูปครั้งสําคัญของไทย โดยเฉพาะการปฏิรูปเศรษฐกิจ นักลงทุนจะเข้ามามีส่วนร่วมพัฒนาไปพร้อมๆกัน
****************************
รัฐบาลไทย-ข่าวทำเนียบรัฐบาล-เยี่ยมชมการสาธิตการผลิตหลักนำทาง สวนยางบ้านสะท้อน มุ่งยกระดับราคายาง ก้าวแรกที่จันทบุรี
วันพฤหัสบดีที่ 18 มิถุนายน 2563
เยี่ยมชมการสาธิตการผลิตหลักนําทาง สวนยางบ้านสะท้อน มุ่งยกระดับราคายาง ก้าวแรกที่จันทบุรี
รมช.มนัญญา เยี่ยมชมการสาธิตการผลิตหลักนําทาง สวนยางบ้านสะท้อน มุ่งยกระดับราคายาง ก้าวแรกที่จันทบุรี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์พร้อมด้วยคณะที่ปรึกษาและนายพิเชษฐ์ วิริยะพาหะอธิบดีกรมส่งเสริมสหกรณ์รวมทั้งข้าราชการในสังกัดกระทรวงเกษตรและสหกรณ์เยี่ยมชมกระบวนการสาธิตการผลิตหลักนําทางของสหกรณ์กองทุนสวนยางบ้านสะท้อนจํากัดต.จันทเขลมอ.เขาคิชฌกูฏจังหวัดจันทบุรี
รัฐมนตรีช่วยว่าการกระทรวงเกษตรและสหกรณ์เปิดเผยภายหลังการเยี่ยมชมกระบวนการสาธิตการผลิตหลักนําทางของสหกรณ์กองทุนสวนยางบ้านสะท้อนจํากัด ถึงการริเริ่มโครงการดังกล่าวตามที่กระทรวงเกษตรและสหกรณ์โดยเป็นความร่วมมือระหว่างกรมส่งเสริมสหกรณ์และกรมทางหลวงชนบทภายใต้โครงการส่งเสริมการใช้ยางพาราของภาครัฐซึ่งการดําเนินการในครั้งนี้จะเป็นการซื้อน้ํายางพาราจากเกษตรกรชาวสวนยางผ่านสหกรณ์การเกษตรเพื่อร่วมมือในการนําอุปกรณ์ทางด้านการจราจรและอํานวยความปลอดภัยทางถนนที่ผลิตจากยางพาราได้แก่แผ่นธรรมชาติครอบกําแพงคอนกรีต(Rubber Fender Barrier : RFB)และหลักนําทางจากยางธรรมชาติ(Rubber Guide Post : RGP)สําหรับนําไปใช้ประโยชน์เป็นอุปกรณ์ทางด้านการจราจรและอํานวยความปลอดภัยในหน่วยงานของกระทรวงคมนาคมเพื่อยกระดับความปลอดภัยทางถนนและส่งเสริมสนับสนุนเกษตรกรชาวสวนยางโดยตรงมุ่งหวังอย่างยิ่งว่าจะเป็นส่วนช่วยเหลือที่สําคัญในการผลักดันให้ราคาและกลไกลตลาดยางเพื่อยกกระดับคุณภาพชีวิตของเกษตรกรชาวสวนยางไทยให้สามารถยืนหยัดได้ด้วยตนเองและสร้างความมั่นคงทางอาชีพอย่างยั่งยืน ซึ่งเบื้อต้นได้รับข่าวที่น่ายินดีว่าราคามีการปรับราคาดีขึ้นถือว่าเป็นก้าวแรกที่สําคัญและสร้างกําลังใจให้กับเกษตรกรชาวสวนยางทั่วประเทศ
ทั้งนี้สหกรณ์กองทุนสวนยางบ้านสะท้อนจํากัดมีกําลังการผลิตเฉลี่ยวันละ19ต้นต่อวันสหกรณ์ฯดําเนินการผลิตไปแล้วประมาณ200ต้นต้นทุนการผลิตประมาณ1,200บาท/ต้นใช้น้ํายางข้นในการผลิตประมาณ19กิโลกรัม/ต้นโดยมีขั้นตอนดังนี้1.ผสมน้ํายางข้นขึ้นและสารเคมีภัณฑ์ขึ้นรูป2.นําน้ํายางพาราใส่แบบพิมพ์3.นําเสายางพารางเข้าตู้นึ่ง4.นําเข้าตู้อบแห้งผลิตภัณฑ์และ
5.นําเสายางเข้าสู่พาราโบล่าโดมโดยขั้นตอนกระบวนการผลิตจะนําน้ํายางข้นเข้าเครื่องผสมกับสารเคมีตามสูตรการผลิตเป็นการผสมเพื่ออัดแน่นฉีดเข้าแม่พิมพ์นําเข้าเตานึ่งประมาณ1ชั่วโมงกว่าแล้วนําเข้าเครื่องอบแห้ง25ชั่วโมงซึ่งมีตลาดปลายทางที่สําคัญคือกรมทางหลวงชนบทโดยกระทรวงคมนาคมดําเนินการรับซื้อผลิตภัณฑ์และนําไปติดตั้งในพื้นที่ต่างๆต่อไปปัจจุบันมีสถาบันเกษตรกรที่ดําเนินธุรกิจยางพารา661แห่งมีสมาชิกสหกรณ์ที่ประกอบอาชีพสวนยางพารารวม355,181รายมีสมาชิกในครัวเรือนที่ได้รับผลประโยชน์จํานวน1.42ล้านรายในปีการผลิต2562/63มีปริมาณน้ํายางพารารวม475,058ตันมูลค่า16,998ล้านบาทคิดเป็นร้อยละ57จากผลผลิตทั้งหมดของสมาชิก
รัฐบาลไทย-ข่าวทำเนียบรัฐบาล-รมว.ดิจิทัลฯ หารือรองผู้ว่าการมณฑลกวางตุ้ง เพิ่มมูลค่าการค้าระหว่างกัน
วันพุธที่ 26 กรกฎาคม 2560
รมว.ดิจิทัลฯ หารือรองผู้ว่าการมณฑลกวางตุ้ง เพิ่มมูลค่าการค้าระหว่างกัน
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) หารือทวิภาคีร่วมกับ นายลิน เฉาชุน (Mr.Lin Shaochun) รองผู้ว่าการมณฑลกวางตุ้ง พร้อมคณะนักธุรกิจจากมณฑลกวางตุ้งและฮ่องกง โดยทั้งสองฝ่ายได้มีการหารือเกี่ยวกับแนวทางการเป็นหุ้นส่วนทางยุทธศาสตร์ด้านเศรษฐกิจระหว่างไทยและจีน ซึ่งปัจจุบันมูลค่าทางการค้าระหว่างไทยกับมณฑลกวางตุ้งเพิ่มขึ้นเป็นอย่างมาก และฝ่ายจีนก็มีความต้องการที่จะผลักดันให้มูลค่าการค้าส่วนนี้เพิ่มมากขึ้น โดยมณฑลกวางตุ้งมีการพัฒนาด้านเศรษฐกิจไปอย่างรวดเร็ว นับตั้งแต่ปี พ.ศ. 2551 จนได้รับการขนานนามว่าเป็น Manufacturing Power house ที่มีปัจจัยสําคัญมาจากนโยบายส่งเสริมให้ภาคเอกชนลงทุนในต่างประเทศโดยเฉพาะประเทศที่มีศักยภาพด้านต่างๆ รวมถึงประเทศไทย ซึ่งรัฐบาลไทยมีแผนสนับสนุนการลงทุนในเขตระเบียงเศรษฐกิจพิเศษภาคตะวันออก หรือ EEC และโครงการ Digital Park Thailand โดยจะกําหนดมาตรการต่างๆ เพื่อเป็นกลไกและเครื่องมือสําคัญในการส่งเสริมการลงทุน รวมทั้งความร่วมมือทางเศรษฐกิจระหว่างไทย-จีนต่อไป การหารือดังกล่าวมีขึ้น เมื่อวันที่ 17 กรกฎาคม 2560 ณ โรงแรมคอนราด ถนนวิทยุ กรุงเทพฯ
*************************************
รัฐบาลไทย-ข่าวทำเนียบรัฐบาล-รมว. พม. กำชับ จนท. เร่งช่วยเหลือครอบครัวผู้ด้อยโอกาสและประสบปัญหาทางสังคม ที่ จ.อ่างทอง และเพชรบูรณ์
วันพฤหัสบดีที่ 27 เมษายน 2560
รมว. พม. กําชับ จนท. เร่งช่วยเหลือครอบครัวผู้ด้อยโอกาสและประสบปัญหาทางสังคม ที่ จ.อ่างทอง และเพชรบูรณ์
รมว. พม. กําชับ จนท. เร่งช่วยเหลือครอบครัวผู้ด้อยโอกาสและประสบปัญหาทางสังคม ที่ จ.อ่างทอง และเพชรบูรณ์
วันนี้ (27 เม.ย. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)
เปิดเผยภายหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 618/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีหญิงรายหนึ่ง ต้องรับภาระเพียงลําพังเลี้ยงดูลูกสาววัย 21 ปี ที่ประสบอุบัติเหตุทําให้พิการทางสมอง ต้องให้อาหารทางสายยาง นอนป่วยติดเตียง ไม่สามารถช่วยเหลือตัวเองได้ ด้านผู้เป็นแม่ต้องลาออกจากงาน เพื่อมาอยู่ดูแลลูกสาวอย่างใกล้ชิด จึงทําให้ไม่มีรายได้จุนเจือครอบครัว ที่อําเภอไชโย จังหวัดอ่างทอง และกรณีชายชราวัย 63 ปี พิการเป็นอัมพฤกษ์ ไม่สามารถเดินได้ อาศัยอยู่กับลูกชายและลูกสะใภ้ ที่มีอาชีพรับจ้างทั่วไป ต้องผลัดกันออกไปทํางาน เนื่องจากต้องมีคนอยู่ดูแลชายชรา ทั้ง 3 ชีวิต อาศัยในกระท่อมสภาพเก่าใกล้ผุพัง ไม่สามารถบังฝนได้ และไม่มีไฟฟ้าใช้ ครอบครัวมีฐานะยากจน ที่อําเภอวังโป่ง จังหวัดเพชรบูรณ์ นั้น ตนได้กําชับให้พัฒนาสังคมและความมั่นคงของมนุษย์จังหวัด ทั้ง 2 จังหวัด คือ พมจ.อ่างทอง และ พมจ.เพชรบูรณ์ พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ และมอบสิ่งของเครื่องใช้ที่จําเป็น อีกทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยอย่างต่อเนื่อง และการดูแลเรื่องการปรับปรุงที่อยู่อาศัยให้อยู่สภาพที่มั่นคง ถูกสุขลักษณะ และเหมาะสม รวมทั้ง การแนะนําให้คําปรึกษาในเรื่องการส่งเสริมการประกอบอาชีพ เพื่อสร้างรายได้ที่มั่นคงและเพียงพอ สามารถเลี้ยงดูครอบครัวได้
รัฐบาลไทย-ข่าวทำเนียบรัฐบาล-สธ.แนะผู้ปกครองดูแลสุขอนามัยและความปลอดภัยเด็ก ร่วมงานวันเด็ก
วันศุกร์ที่ 10 มกราคม 2563
สธ.แนะผู้ปกครองดูแลสุขอนามัยและความปลอดภัยเด็ก ร่วมงานวันเด็ก
กระทรวงสาธารณสุข แนะผู้ปกครองพาเด็กเล็กร่วมงานวันเด็กสถานที่ต่าง ๆ เตรียมน้ําดื่ม เจลล้างมือ ติดป้ายชื่อและเบอร์โทรติดต่อผู้ปกครอง
กระทรวงสาธารณสุข แนะผู้ปกครองพาเด็กเล็กร่วมงานวันเด็กสถานที่ต่าง ๆ เตรียมน้ําดื่ม เจลล้างมือ ติดป้ายชื่อและเบอร์โทรติดต่อผู้ปกครอง
วันนี้ (10 มกราคม 2563) นายแพทย์รุ่งเรือง กิจผาติ ที่ปรึกษาระดับกระทรวงและโฆษกกระทรวงสาธารณสุข ให้สัมภาษณ์ว่า วันเสาร์ที่ 11 มกราคมนี้เป็นวันเด็กแห่งชาติ พ่อ แม่ ผู้ปกครองที่พาบุตรหลานไปร่วมกิจกรรมที่หน่วยงานต่างๆ จัดขึ้น ขอแนะนําให้ผู้ปกครองเตรียมน้ําดื่ม ทิชชู่เปียก เจลล้างมือ หมวก ร่ม และหน้ากากอนามัยติดไปด้วย รวมทั้งจัดทําป้ายชื่อของเด็กและเบอร์โทรศัพท์ติดต่อผู้ปกครองติดตัวเด็กไว้ ให้สามารถติดต่อได้หากเกิดการพลัดหลง เมื่อไปร่วมกิจกรรมขอให้ล้างมือเด็กบ่อย ๆ โดยเฉพาะหลังจากจับของเล่น ก่อนหยิบจับขนม ก่อนรับประทานอาหาร เมื่อได้รับอาหารกล่องที่แจกในงาน ขอให้สังเกตอาหารว่ามีกลิ่นผิดปกติ บูดเสียหรือไม่ และควรเลือกอาหารที่สะอาด ปรุงสุกใหม่ จากร้านที่ถูกสุขลักษณะ ยึดหลัก “กินร้อน ช้อนกลาง ล้างมือ” เพื่อป้องกันการเจ็บป่วยโรคระบบทางเดินอาหารและระบบทางเดินหายใจ รวมถึงต้องระมัดระวังการเล่นลูกโป่งอัดไฮโดรเจนซึ่งเป็นแก๊สที่ไวต่อประกายไฟ อาจเกิดอันตราย หากลูกโป่งแตกควรเก็บเศษทิ้งเพื่อป้องกันเด็กหยิบมาอมหรือกัดเล่น อาจลื่นเข้าไปในลําคออุดกั้นทางเดินหายใจได้ หากเด็กป่วยเป็นไข้หวัด ควรพักผ่อนที่บ้าน ไม่ควรไปร่วมกิจกรรม เพราะอาจแพร่เชื้อไปสู่เด็กคนอื่น ๆ
นายแพทย์รุ่งเรืองกล่าวต่อว่า หลังกลับจากเที่ยวงานวันเด็กแล้วเด็กป่วยมีอาการไข้ ไอ มีน้ํามูก พ่อแม่สามารถให้การดูแลได้เองโดยให้พักผ่อนที่บ้าน รับประทานอาหารที่มีประโยชน์ สวมเสื้อผ้าให้ความอบอุ่น เช็ดตัวลดไข้ด้วยน้ําธรรมดา หากมีไข้สูงให้รับประทานยาลดไข้พาราเซตามอล และยารักษาตามอาการ เช่น ยาแก้ไอ ยาลดน้ํามูก อาการจะค่อยๆ ดีขึ้น และหายป่วยใน 1 สัปดาห์ แต่หากอาการไม่ดีขึ้น สังเกตได้ง่ายก็คือ หายใจเร็ว หอบ เหนื่อย มีไข้สูงเกิน 3 วัน ขอให้รีบพาไปพบแพทย์ทันที
รัฐบาลไทย-ข่าวทำเนียบรัฐบาล-ก.อุตฯ นำเสนอแผนปฏิบัติการป้องกันแก้ไขปัญหายาเสพติดพื้นที่เฉพาะโรงงานฯในห้วง 3 เดือน
วันจันทร์ที่ 19 พฤศจิกายน 2561
ก.อุตฯ นําเสนอแผนปฏิบัติการป้องกันแก้ไขปัญหายาเสพติดพื้นที่เฉพาะโรงงานฯในห้วง 3 เดือน
นายสุรพล ชามาตย์ รองปลัดกระทรวงอุตสาหกรรม เข้าร่วมประชุมคณะอนุกรรมการขับเคลื่อนการแก้ไขปัญหายาเสพติด ครั้งที่ 2/2561 ณ ห้องประชุม กอ.รมน.ชั้น 3 อาคารรื่นฤด
วันนี้ (19 พ.ย.61) นายสุรพล ชามาตย์ รองปลัดกระทรวงอุตสาหกรรม เข้าร่วมประชุมคณะอนุกรรมการขับเคลื่อนการแก้ไขปัญหายาเสพติด ครั้งที่ 2/2561 ซึ่งกระทรวงฯ ได้รับมอบหมายให้เป็นเจ้าภาพฯ ในพื้นที่เฉพาะโรงงานอุตสาหกรรม ห้วงเวลาเร่งด่วน 3 เดือน (พ.ย.61-ม.ค.62) โดยได้นําเสนอโครงการโรงงานทั่วไทยร่วมใจต้านภัยยาเสพติด ซึ่งมี 3 กิจกรรมหลัก คือ 1) การควบคุมการนําเข้าและส่งออกสารตั้งต้นผลิตยาเสพติด 2) การให้โรงงานจัดกิจกรรมรณรงค์ 1,000 โรง/50,000 คน และ 3) การบูรณาการตรวจค้นยาเสพติดในโรงงาน (กลุ่มเสี่ยง) โดยมี รัฐมนตรีช่วยว่าการกระทรวงกลาโหม(พล.อ.ชัยชาญ ช้างมงคล) เป็นประธาน และฝ่ายความมั่นคง รวมทั้งหน่วยงานที่เกี่ยวข้อง ร่วมด้วย ณ ห้องประชุม กอ.รมน.ชั้น 3 อาคารรื่นฤด
รัฐบาลไทย-ข่าวทำเนียบรัฐบาล-รมช.วิวัฒน์ ลงพื้นที่ทุ่งมหาราช เล็งพัฒนาระบบบริหารจัดการน้ำ
วันพฤหัสบดีที่ 4 ตุลาคม 2561
รมช.วิวัฒน์ ลงพื้นที่ทุ่งมหาราช เล็งพัฒนาระบบบริหารจัดการน้ํา
รมช.วิวัฒน์ ลงพื้นที่ทุ่งมหาราช เล็งพัฒนาระบบบริหารจัดการน้ําให้เหมาะสมกับพื้นที่ ภายใต้ความต้องการของชาวบ้าน
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจติดตามการบริหารจัดการน้ํา ณ บริเวณทุ่งมหาราช จังหวัดพระนครศรีอยุธยา ว่ากระทรวงเกษตรและสหกรณ์มีนโยบายในการบริหารจัดการน้ําแบบชุมชนมีส่วนร่วม และการใช้น้ําอย่างมีประสิทธิภาพ เพื่อผลผลิตทางการเกษตร รวมทั้งแก้ไขปัญหาอุทกภัยในพื้นที่ โดยพื้นที่บริเวณทุ่งมหาราช
จังหวัดพระนครศรีอยุธยา เป็นทุ่งที่ต่ําสุดของภูมิภาคนี้ เมื่อฝนตกน้ําจะท่วมเป็นทะเล แต่ชาวบ้านมีความสามารถ
ในการปรับตัวทําการเกษตรบนพื้นที่ 10,000 ไร่ ซึ่งข้าวที่ปลูกในพื้นที่นี้ มีความสูงถึง 6 เมตร และมีผลผลิตเพียงพอต่อการบริโภค สําหรับการดําเนินงานของกระทรวงเกษตรฯ โดยกรมชลประทาน ปัจจุบันพยายามจะจัดระบบการบริหารจัดการน้ําให้มีประสิทธิภาพ แต่ด้วยข้อจํากัดที่ต้องใช้งบประมาณมากกว่าพื้นที่อื่น จึงดําเนินการได้ล่าช้า
"การจะเข้าไปพัฒนาในพื้นที่ใดๆ ก็ตาม จะต้องสอดคล้องกับสภาพสังคมและวัฒนธรรมของพื้นที่นั้น ซึ่งเมื่อชาวบ้านปรับตัวให้เข้ากับธรรมชาติ จะทําให้ลงทุนน้อยกว่า ทั้งนี้ ทุกหน่วยงานที่เกี่ยวข้องจะบูรณาการการทํางานร่วมกันภายใต้ความต้องการของชาวบ้านเป็นหลัก ซึ่งจะต้องมีการสํารวจความต้องการ มีการรับฟังความคิดเห็น
ทําความเข้าใจกับชาวบ้านในพื้นที่ ตลอดจนวางแผนการดําเนินงานร่วมกัน" นายวิวัฒน์ กล่าว
อย่างไรก็ตาม กระทรวงเกษตรฯ วางแนวทางในการพัฒนาทุ่งมหาราช ไว้ 2 ระยะ ได้แก่ แผนงานระยะเร่งด่วน ดําเนินงานโดยสํานักงานชลประทานที่ 10 ขณะนี้อยู่ระหว่างการวิเคราะห์ข้อมูลต่างๆ ทั้งลักษณะสภาพภูมิประเทศ การบริหารจัดการน้ํา ระบบส่งน้ํา ระบบระบายน้ํา รวมทั้งสถิติการเพาะปลูกในพื้นที่ในโครงการที่ผ่านมา เพื่อใช้ในการวางแผนการพัฒนาในพื้นที่ที่มีลักษณะเป็นที่ลุ่มต่ํามากๆ ซึ่งมีความจําเป็นที่ต้องได้รับการพัฒนาอย่างเร่งด่วน
ส่วนแผนในระยะยาว จะดําเนินการศึกษาโดยสํานักบริหารโครงการ กรมชลประทาน เพื่อพิจารณาศึกษาพัฒนาพื้นที่ทุ่งมหาราชทั้งหมดอย่างเป็นระบบ และมีความสอดคล้องกับพื้นที่ลุ่มน้ําเจ้าพระยาในระยะต่อไป
ในโอกาสนี้ รัฐมนตรีช่วยว่าการกระทรวงเกษตรฯ ได้ตรวจเยี่ยมแปลงสาธิตของกรมพัฒนาที่ดิน และพบปะเกษตรกร ณ ตําบลบางงา อําเภอมหาราชด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ นำคณะผู้บริหารและหน่วยงานในสังกัดกระทรวง เข้าศึกษาดูงาน ณ Krungthai Innovation Lab
วันศุกร์ที่ 20 ธันวาคม 2562
นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ นําคณะผู้บริหารและหน่วยงานในสังกัดกระทรวง เข้าศึกษาดูงาน ณ Krungthai Innovation Lab
นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ นําคณะผู้บริหารและหน่วยงานในสังกัดกระทรวง เข้าศึกษาดูงาน ณ Krungthai Innovation Lab
เมื่อวันที่ 19 ธ.ค. 2562 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นําคณะผู้บริหารและหน่วยงานในสังกัดกระทรวงดิจิทัลฯ เข้าศึกษาดูงาน ณ Krungthai Innovation Lab ธนาคารกรุงไทยสํานักงานใหญ่ เขตวัฒนา กรุงเทพฯ โดยมี นายจักรกฤษณ์ กลิ่นสมิทธิ์ ผู้ช่วยกรรมการผู้จัดการใหญ่ ฝ่ายนวัตกรรมและวิจัยทางเทคโนโลยี เป็นวิทยากรบรรยายเกี่ยวกับ Digital Innovation ร่วมกับ ดร.ธีรวัฒน์ อัศวโภคี ผู้ช่วยกรรมการผู้จัดการใหญ่ สายงานนวัตกรรมข้อมูลเพื่อการขับเคลื่อนธุรกิจ ธนาคารกรุงไทย จํากัด (มหาชน) ซึ่งการเข้าเยี่ยมชมในครั้งนี้มุ่งหวังมาดูนวัตกรรมและเทคโนโลยีใหม่ ๆ ของธนาคารกรุงไทย เพื่อเป็นการส่งเสริมบทบาทด้านเทคโนโลยีและนวัตกรรม Digital Innovation อาทิ นวัตกรรม AR VR IoT Computer vision AI และ Blockchains รวมไปถึง Image Induction หรือการตรวจจับองค์ประกอบงใบหน้า เพื่อให้สอดคล้องกับยุคสมัยที่มีการเปลี่ยนแปลงอย่างรวดเร็วในด้านเทคโนโลยีดิจิทัล และเพื่อนําไปสู่การพัฒนาแพลตฟอร์มออนไลน์ของกระทรวงดิจิทัลฯ
***********************
รัฐบาลไทย-ข่าวทำเนียบรัฐบาล-ประธาน JFCCT แสดงความเชื่อมั่นในศักยภาพเศรษฐกิจไทย พร้อมขอบคุณรัฐบาลไทยที่สนับสนุนนักลงทุนต่างชาติมาโดยตลอด
วันจันทร์ที่ 8 พฤษภาคม 2560
ประธาน JFCCT แสดงความเชื่อมั่นในศักยภาพเศรษฐกิจไทย พร้อมขอบคุณรัฐบาลไทยที่สนับสนุนนักลงทุนต่างชาติมาโดยตลอด
ประธาน JFCCT แสดงความเชื่อมั่นในศักยภาพเศรษฐกิจไทย พร้อมขอบคุณรัฐบาลไทยที่สนับสนุนนักลงทุนต่างชาติมาโดยตลอด
ประธาน JFCCT แสดงความเชื่อมั่นในศักยภาพเศรษฐกิจไทย พร้อมขอบคุณรัฐบาลไทยที่สนับสนุนนักลงทุนต่างชาติมาโดยตลอด
วันนี้ (8 พ.ค. 60) เวลา 13.00 น. นายสแตนลี คัง (Mr. Stanley Kang) ประธานหอการค้าร่วมต่างประเทศในประเทศไทย (JFCCT) และคณะ เข้าเยี่ยมคารวะนายสุวิทย์ เมษินทรีย์ รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รมว. นร. ยินดีที่ได้พบกับประธานหอการค้า ผู้บริหารและสมาชิกหอการค้าร่วมต่างประเทศในประเทศไทยของประเทศต่าง ๆ ในวันนี้ ซึ่งเป็นโอกาสดีที่จะได้แลกเปลี่ยนความคิดเห็นในประเด็นต่าง ๆ ระหว่างกัน พร้อมแสดงความขอบคุณ JFCCT ที่ตลอดระยะเวลาที่ผ่านมาเชื่อมั่นในศักยภาพของประเทศไทยและให้ความร่วมมือกับรัฐบาลเป็นอย่างดี รวมทั้งร่วมกันผลักดันและขับเคลื่อนนโยบายและมาตรการต่าง ๆ ของรัฐบาลให้เป็นรูปธรรม
ประธาน JFCCT แสดงความขอบคุณ รมว.นร. ที่ให้เข้าพบในวันนี้ พร้อมแสดงความขอบคุณรัฐบาลไทยที่ให้การสนับสนุนนักลงทุนต่างชาติในการดําเนินธุรกิจในไทยมาโดยตลอด อย่างไรก็ดีขณะนี้ JFCCT มีข้อห่วงกังวลเกี่ยวกับเรื่องกฎระเบียบของไทย รวมถึงเรื่องการขอ Work Permit และ Visa ซึ่งเป็นผลให้นักลงทุนต่างชาติเข้ามาลงทุนในประเทศไทยได้ยาก
ทั้งนี้ รมว. นร. กล่าวว่ารัฐบาลให้ความสําคัญอย่างมากกับการอํานวยความสะดวกแก่นักลงทุนต่างชาติ ขณะนี้รัฐบาลได้พิจารณาทบทวนกฎหมายที่ไม่จําเป็น และปรับแก้กฎหมายที่เป็นอุปสรรคต่อธุรกิจตลอดจนลดทอนความยุ่งยากซับซ้อนที่เกิดขึ้นจากการบังคับใช้กฎหมาย และต้องการให้การให้บริการตามกฎหมายมีความรวดเร็ว และโปร่งใส
สําหรับเรื่อง Work Permit และ Visa นั้นรัฐบาลมุ่งมั่นและพยายามอํานวยความสะดวกในกระบวนการขอ work permit ของนักธุรกิจต่างชาติให้มากที่สุด รวมถึงการพิจารณาการลดขั้นตอนให้มีความรวดเร็ว และสะดวกมากยิ่งขึ้น นอกจากนี้รัฐบาลได้จัดตั้งคณะกรรมการสานพลังประชารัฐ โดยมีผู้แทนจากภาครัฐและภาคเอกชน ซึ่งได้กําหนดประเด็น work permit เป็น 1 ใน 5 Quick Win ที่ต้องดําเนินการแก้ไขกฎหมายที่เกี่ยวข้องโดยเร่งด่วน เพื่อเพิ่มประสิทธิภาพให้กับกฎหมาย พัฒนาขีดความสามารถในการแข่งขัน และอํานวยความสะดวกในการดําเนินธุรกิจให้แก่นักธุรกิจต่างชาติ
ก่อนจบการสนทนา ประธาน JFCCT ย้ําว่า JFCCT พร้อมทํางานร่วมกับรัฐบาลไทยอย่างใกล้ชิด และแสดงความเชื่อมั่นในศักยภาพทางเศรษฐกิจของไทย
***********
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ร่วมหารือกับประธานหอการค้าอเมริกัน หนุนขับเคลื่อนเศรษฐกิจดิจิทัล
วันจันทร์ที่ 6 พฤศจิกายน 2560
ปลัดกระทรวงดิจิทัลฯ ร่วมหารือกับประธานหอการค้าอเมริกัน หนุนขับเคลื่อนเศรษฐกิจดิจิทัล
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) ร่วมประชุมกับ นายเจฟฟรีย์ ไนการ์ด (Mr.Jeffrey Nygaard) ประธานหอการค้าอเมริกัน และคณะ ในประเด็นเกี่ยวกับบทบาทของหอการค้าอเมริกันในประเทศไทย รวมถึงทิศทางและนโยบายสําคัญในด้านต่างๆ ของกระทรวงดิจิทัลฯ เช่น การพัฒนาระเบียงเศรษฐกิจพิเศษภาคตะวันออก (Eastern Economic Corridor : EEC) โดยเฉพาะในส่วนของเขตส่งเสริมอุตสาหกรรมและนวัตกรรมดิจิทัล (Digital Park) นโยบายเกี่ยวกับความน่าเชื่อถือทางอินเทอร์เน็ต (Trusted Internet) ความมั่นคงปลอดภัยทางไซเบอร์ (National Cyber Security) การพัฒนาทรัพยากรมนุษย์ (Human Resource Development) นโยบายด้านระบบการยืนยันตัวบุคคล (Unified Digital Identity Platform) รวมถึงสถานะและความคืบหน้าการปรับแก้ไขร่างกฎหมายคุ้มครองข้อมูลส่วนบุคคล ตลอดจนผลกระทบกับภาคธุรกิจ เมื่อวันที่ 2 พฤศจิกายน 2560 ณ ห้องประชุม ชั้น 8 อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
**************************
รัฐบาลไทย-ข่าวทำเนียบรัฐบาล-กสร. ทำความเข้าใจกม.ผู้เกี่ยวข้อง เพิ่มประสิทธิภาพการคุ้มครองแรงงานทางทะเล
วันอังคารที่ 12 กุมภาพันธ์ 2562
กสร. ทําความเข้าใจกม.ผู้เกี่ยวข้อง เพิ่มประสิทธิภาพการคุ้มครองแรงงานทางทะเล
กรมสวัสดิการและคุ้มครองแรงงานจัดสัมมนาเชิงปฏิบัติด้านคุ้มครองแรงงานทางทะเลแก่พนักงานเจ้าหน้าที่ เจ้าของเรือ และคนประจําเรือ เสริมความรู้ ความเข้าใจข้อกฎหมายและแนวทางปฏิบัติตามกฎหมายพระราชบัญญัติแรงงานทางทะเล พ.ศ. 2558 เพิ่มประสิทธิภาพการคุ้มครองแรงงาน
วันอังคารที่ 12 กุมภาพันธ์ 2562 นายวิวัฒน์ ตังหงส์ อธิบดีกรมสวัสดิการและคุ้มครองแรงงาน เป็นประธานเปิดการสัมมนาเชิงปฏิบัติการด้านคุ้มครองแรงงานทางทะเลแก่พนักงานเจ้าหน้าที่ เจ้าของเรือ และคนประจําเรือ และการอบรมเทคนิคการเป็นวิทยากรด้านแรงงานทางทะเล (Train the Trainer) ทั้งนี้การจัดสัมมนาเชิงปฏิบัติการด้านคุ้มครองแรงงานทางทะเลแก่พนักงานเจ้าหน้าที่ เจ้าของเรือ และคนประจําเรือ การสัมมนาดังกล่าวมีวัตถุประสงค์เพื่อเสริมสร้างองค์ความรู้เกี่ยวกับพระราชบัญญัติแรงงานทางทะเล พ.ศ. 2558 ให้กับ เจ้าของเรือ คนประจําเรือ รวมทั้งเจ้าหน้าที่จากหน่วยงานที่เกี่ยวข้อง ได้แก่ กระทรวงแรงงาน กระทรวงการต่างประเทศ กระทรวงคมนาคม และกระทรวงสาธารณสุข จํานวน 40 คน ได้มีความรู้ความเข้าใจเกี่ยวกับหลักการและแนวทางปฏิบัติตามกฎหมายดังกล่าว เพื่อให้การคุ้มครองสิทธิแรงงานทางทะเลเป็นไปอย่างมีประสิทธิภาพ ณ ห้องพาโนรามา 2 ชั้น 14 โรงแรมดิเอมเมอรัลด์ กรุงเทพฯ
รัฐบาลไทย-ข่าวทำเนียบรัฐบาล-ล้างมือให้สะอาด ลดความเสี่ยงโควิด-19
วันศุกร์ที่ 10 เมษายน 2563
ล้างมือให้สะอาด ลดความเสี่ยงโควิด-19
โควิด-19 รู้ทัน ป้องกันได้
ในช่วงเวลาแบบนี้อย่าลืมรักษาสุขอนามัยของตนเองเพื่อลดความเสี่ยงในการติดเชื้อไวรัสโควิด-19
รัฐบาลไทย-ข่าวทำเนียบรัฐบาล-กพร. สร้างพื้นที่สีเขียว ผุดสวนสมุนไพรเป็นแหล่งเรียนรู้ของชุมชน
วันศุกร์ที่ 23 มิถุนายน 2560
กพร. สร้างพื้นที่สีเขียว ผุดสวนสมุนไพรเป็นแหล่งเรียนรู้ของชุมชน
กพร. ชูมาตรการฟื้นฟูพื้นที่เหมืองเก่าขานรับความคิดเห็นประชาชน เดินหน้าดําเนินการสร้างสวนสาธารณะ บนพื้นที่ 270 ไร่ ให้ชุมชนมีสถานพักผ่อนและออกกําลังกาย พร้อมจัดทําสวนสมุนไพรเป็นแหล่งเรียนรู้ของชุมชน
รัฐบาลไทย-ข่าวทำเนียบรัฐบาล-ก.แรงงาน ประชุมร่าง พรบ.งบรายจ่าย 62
วันจันทร์ที่ 23 เมษายน 2561
ก.แรงงาน ประชุมร่าง พรบ.งบรายจ่าย 62
​วันที่ 23 เมษายน 2561 เวลา 09.30 น. นายจรินทร์ จักกะพาก ปลัดกระทรวงแรงงาน เป็นประธานประชุมการรับฟังความคิดเห็นร่างพระราชบัญญัติงบประมาณรายจ่าย ประจําปีงบประมาณ พ.ศ. 2562 ณ ห้องประชุมประสงค์ รณะนันท์ ชั้น 5 อาคารกระทรวงแรงงาน
วันที่ 23 เมษายน 2561 เวลา 09.30 น. นายจรินทร์ จักกะพาก ปลัดกระทรวงแรงงาน เป็นประธานประชุมการรับฟังความคิดเห็นร่างพระราชบัญญัติงบประมาณรายจ่าย ประจําปีงบประมาณ พ.ศ. 2562 ณ ห้องประชุมประสงค์ รณะนันท์ ชั้น 5 อาคารกระทรวงแรงงาน โดยมีนายภูมิรักษ์ ชมแสง รองผู้อํานวยการสํานักงบประมาณ และเจ้าหน้าที่สํานักงบประมาณ ร่วมรับฟังความคิดเห็นในการจัดทํางบประมาณรายจ่ายประจําปีงบประมาณ พ.ศ. 2562
รัฐบาลไทย-ข่าวทำเนียบรัฐบาล-กระทรวงดิจิทัลฯ สานพันธกิจสนับสนุนหน่วยงานภาครัฐให้บริการอินเทอร์เน็ตรองรับ IPv6
วันพุธที่ 27 กันยายน 2560
กระทรวงดิจิทัลฯ สานพันธกิจสนับสนุนหน่วยงานภาครัฐให้บริการอินเทอร์เน็ตรองรับ IPv6
กระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงาน พร้อมมอบรางวัลหน่วยงานที่ให้บริการเครือข่ายอินเทอร์เน็ตพื้นฐานและบริการที่รองรับ IPv6 ประจําปี 2560 โดยกระทรวงดิจิทัลฯ จัดขึ้น ในฐานะเป็นหน่วยงานหลักในการทําหน้าที่กํากับดูแล บริหารจัดการแผนปฏิบัติการฯ และรับผิดชอบการขอหมายเลข IPv6 จาก Asia Pacific Network Information Center (APNIC) ให้กับหน่วยงานภาครัฐและหน่วยงานที่เกี่ยวข้อง รวมทั้งให้หน่วยงานต่างๆ พิจารณาดําเนินการตามกิจกรรมที่ระบุไว้ในแผนปฏิบัติการฯ ใน 4 ด้าน ได้แก่ การพัฒนาโครงสร้างพื้นฐาน การพัฒนาบุคลากร การส่งเสริมการให้บริการ และการสร้างความตระหนักและส่งเสริมการใช้งาน IPv6 ซึ่งเป็นส่วนหนึ่งของโครงสร้างพื้นฐานของประเทศ เพื่อให้สอดคล้องกับการขับเคลื่อนนโยบายดิจิทัลเพื่อเศรษฐกิจและสังคม โดยปัจจุบันมีหน่วยงานร่วมผลักดันการเปลี่ยนผ่านจาก IPv4 ไปสู่ IPv6 รวมทั้งมีความพร้อมในการให้บริการอินเทอร์เน็ตพื้นฐานและบริการที่รองรับ IPv6 ในระบบ DNS, Mail, Web และ DNSSEC มีจํานวนมากขึ้น และคาดว่าจะมีจํานวนหน่วยงานเพิ่มมากขึ้นเรื่อยๆ ในปีต่อไป เมื่อวันที่ 26 กันยายน 2560 ณ โรงแรมเซ็นจูรี่ พาร์ค ถนนราชปรารภ เขตราชเทวี กรุงเทพฯ
********************